R1 miljoen se heroïen by Kaapstad-lughawe gevindFoto verskaf deur die SAID ŉ Vermeende dwelmhandelaar is by die Kaapstad- Internasionale Lughawe glo met heroïen ter waarde van ongeveer R1 miljoen betrap. Sicelo Mkosi, woordvoerder van die Suid-Afrikaanse Inkomstediens, het gesê die persoon is aangekeer ná ŉ wenk ontvang is. “Snuffelhonde het poeierstof opgespoor wat bevestig is as 3,254 kg heroïen. Die heroïen was in drie pakkies in die verdagte se leer aktetas versteek.” Die verdagte was op pad na Europa op ŉ direkte vlug van Kaapstad toe die dwelms gevind is. “Doeanebeamptes het die dwelmmiddels aan die Suid-Afrikaanse Polisiediens oorhandig vir verdere ondersoek. Die verdagte is in hegtenis geneem.”